Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 319/06/8802	Košice I, 5.9.2012
EEČ : 2-63-216-2012

U Z N E S E N I E

Trestná vec:	obvinený XXXXX  
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodeným:
1.	XXXXX
	rodné priezvisko: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: Spoločnosť detskej onkologie ,Detská fakultná nemocnica  
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Obv.odd. PZ XXXXX - Staré mesto pod spisovou značkou 536/1-06.
·	v presne nezistenom čase dňa 17.01.2005 na ul. Tajovského č. 14 v Košiciach v predajni TOMI nábytok prostredníctvom obchodného zástupcu spoločnosti XXXXX Credit Slovakia, a.s. so sídlom Piešťany, Teplická 147 uzatvoril úverovú zmluvu č. 3501059725 na poskytnutie spotrebiteľského úveru vo výške 21.630,- Sk (717,98 €), určeného na nákup tovaru a to nábytku, pričom pri uzatvorení zmluvy predložil doklady, a to identifikačnú kartu č. SH 435 894 na meno XXXXX XXXXX, nar. XXXXX z Košíc, rodný list a v zmluve uviedol miesto svojho zamestnávateľa spoločnosti MEG TRADE, s.r.o. Moldavská 6, XXXXX, ktoré sa nezakladalo na pravde, pričom v predajni zložil akontáciu vo výške 5.500,- Sk (182,57 €) a zvyšnú sumu sa dohodol splácať jednotlivými mesačnými splátkami po dobu 9 mesiacov, pričom podmienky zmluvy nedodržal, napriek výzvam úver nesplatil a pri uzatvorení zmluvy predložil doklady, ktorých údaje sa nezakladali na pravde, čím takto spoločnosť XXXXX Credit Slovakia, a.s. Piešťany, Teplická 147 uviedol do omylu a spôsobil jej škodu vo výške 28.692,- Sk (952,40 €).
·	
·	
Odôvodnenie: 

         Uznesením Okresného riaditeľstva PZ v Košiciach I, Úradu justičnej a kriminálnej polície, Odboru skráteného vyšetrovania sp. zn. XXXXX bolo  začaté trestné stíhanie a uznesením toho istého orgánu zo dňa 08.05.2012 vznesené obvinenie XXXXX pre trestný čin podvodu podľa § 250 ods. 1 Trestného zákona, na tom skutkovom základe, že v presne nezistenom čase dňa 17.01.2005 na ul. Tajovského č. 14 v Košiciach v predajni TOMI nábytok prostredníctvom obchodného zástupcu spoločnosti XXXXX Credit Slovakia, a.s. so sídlom Piešťany, Teplická 147 uzatvoril úverovú zmluvu č. 3501059725 na poskytnutie spotrebiteľského úveru vo výške 21.630,- Sk, určeného na nákup tovaru a to nábytku, pričom pri uzatvorení zmluvy predložil doklady, a to identifikačnú kartu XXXXX na meno XXXXX XXXXX, nar. XXXXX z Košíc, rodný list a v zmluve uviedol miesto svojho zamestnávateľa spoločnosti MEG TRADE, s.r.o. Moldavská 6, XXXXX, ktoré sa nezakladalo na pravde, pričom v predajni zložil akontáciu vo výške 5.500,- Sk a zvyšnú sumu sa dohodol splácať jednotlivými mesačnými splátkami po dobu 9 mesiacov, pričom podmienky zmluvy nedodržal, napriek výzvam úver nesplatil a pri uzatvorení zmluvy predložil doklady, ktorých údaje sa nezakladali na pravde, čím takto spol. XXXXX XXXXX, uviedol do omylu a spôsobil jej škodu vo výške 28.692,- Sk. 

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a zástupca poškodenej strany dňa 17.08.2012 uzavreli dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

         Dňa 17.08.2012 peňažnú sumu vo výške 50 € obvinený zložil na depozitný účet Krajskej prokuratúry v Košiciach č.ú. 7000194644/8180 určenú vo výške 50 %  na peňažnú pomoc obetiam trestnej činnosti a 50 %  t.j. 25 € pre spoločnosť detskej onkológie, Detská fakultná nemocnica, oddelenie detskej onkológie, ul. SNP č. 1, XXXXX č.ú.: 5218946-512/0200.

	Táto suma je primeraná závažnosti spáchaného trestného činu.

	Obvinený a zástupca poškodenej strany s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery, som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor